**Ljubomir Ljubo Truta** (Zlarin, kod Šibenika, 22. XII. 1915. – Split, 2. VI. 1991.), učesnik Narodnooslobodilačke borbe, admiral Jugoslavenske ratne mornarice i narodni heroj Jugoslavije.

Biografija
----------

Rođen je 22. XII. 1915. godine u Zlarinu kod Šibenika, u radničkoj porodici. Rano je ostao bez oca, pa je sam morao da izdržava sebe i majku. Nakon završetka gimnazije u Šibeniku, upsao se na Pravni fakultet u Zagrebu. Pošto nije bio materijalno osiguran, nije mogao redovno da studira. Zaposlio se kao poštanski činovnik u Preku na otoku Ugljanu, a poslje odsluženja vojnog roka u Šibeniku.

### Narodnooslobodilačka borba

Poslje kapitulacije Jugoslavije 1941, radio je s grupom simpatizera KPJ na Pošti u Šibeniku i na prikupljanju materijalnih sredstava za partizane, i na uništavanju okupatorskih pismenih pošiljki. Bio je rukovodilac Gradskog odbora Crvene pomoći. U V. mjesecu 1942. godine stupio je u novoosnovani Sjevernodalmatinski partizanski odred. Ubrzo je postao komandir čete i istakao se u borbama koje je odred vodio u Bukovici, a posebno u zauzimanju Oklaja—Promine 28. VI.. Kada se poslje talijanske srpanjske ofanzive u sjevernoj Dalmaciji odred povukao u južnu Liku, Ljubo je tamo bio teško ranjen. Posle ozdravljenja, bio je postavljen za operativnog oficira odreda, a početkom X. mj. 1942. za operativnog oficira novoosnovane Druge dalmatinske brigade. Tada je primljen u KPJ. Sudjelovao je u borbama za zauzimanje Kijeva (kod Vrlike), 27. XI. kod Livna i Duvna. u prvoj polovini XII. mjeseca, i oko Kupresa, krajem istog mjeseca.

Kada je, početkom II. mj. 1943. godine, formirana Peta dalmatinska brigada, Ljubo je bio postavljen za komandanta bataljona. U vrijeme Četvrte neprijateljske ofanzive, njegov bataljon se istakao u mnogim borbama, a posebno u prenošenju ranjenika i bolesnika preko planine Prenj. Tada je brigada bila zahvaćena epidemijom tifusa. Od te bolesti nije bio pošteđen ni Ljubo. Brigada je rasformirana 12. IV. 1943, a njenim borcima popunjene su ostale dalmatinske brigade. Poslje ozdravljenja, postao je zamenik komandanta bataljona u Trećoj dalmatinskoj brigadi, a posle prelaska Sutjeske, početkom VI. mj. bio je dodjeljen štabu Druge dalmatinske brigade. Početkom VIII. mj. 1943. godine, bio je postavljen je za komandanta bataljona u Prvoj dalmatinskoj brigadi. S brigadom prešao je iz istočne Bosne u Dalmaciju, i od 10. IX. sudjelovao u teškim borbama kod Klisa protiv jedinica Sedme SS divizije „Princ Eugen". Sa brigadom se istakao u borbama kod Imotskog, Posušja i na Pelješcu, u XI. mj. iste godine. Krajem godine, bio je postavljen za načelnika Štaba Prve dalmatinske brigade. Sudjelovao je u desantnim akcijama brigade u prvoj polovini 1944. godine s oslobođenog Visa na otoke Hvar, Korčulu i Šoltu i na poluotok Pelješac.

Srpnja 1944. godine bio je postavljen za komandanta svoje Šibenske, Osme dalmatinske brigade 20. divizije. Uspješno je komandirao brigadom u borbama za konačno oslobođenje Dalmacije, posebno Sinja, 25. X. U XI. mj. je postao komandant Devete divizije, i s njom sudjelovao u borbama za oslobođenje Knina (kada je divizija, s komandantom Trutom, pohvaljena od Vrhovnog komandanta Josipa Broza Tita), zatim Širokog Brijega i Mostara. Deveta divizija je, pod komandom Ljube Trute, oslobodila južni dio Like, otoke Pag, Rab, Cres i Lošinj. On je organizirao desant svojih brigada s otoka Cresa u Istru, poslje čega je divizija sudjelovala u oslobođenju Opatije, Lovrana i Raše. Sudjelovao je i u oslobođenju Trsta. Za uspješno izvršene zadatke u završnim operacijama, divizija je, s komandantom Trutom, ponovo bila pohvaljena od Vrhovnog komandanta.

### Posljeratna karijera

U srpnju 1946. godine, Truta je bio postavljen na dužnost načelnika Operativnog odeljenja Komande JRM. Godinu kasnije otišao je na vojno školovanje u Sovjetski Savez (Viša vojno-pomorska akademija). Poslje toga se nalazio na raznim dužnostima u JRM, a posljednja je bila komandant vojno-pomorske oblasti, u činu admirala. Umirovljen je 1975. godine. Poslje toga je bio predsjednik Meduopćinskog odbora SUBNOR-a za Dalmaciju.

Umro je 2. VI. 1991. godine u Splitu.

Odlikovanja
-----------

Nosilac je Partizanske spomenice 1941. Ordena ratne zastave, Ordena partizanske zvijezde sa zlatnim vijencem, Ordena partizanske zvijezde sa srebrnim vijencem, Ordena zasluga za narod sa srebrnim zracima, Ordena za hrabrost i ostalih jugoslovenskih odlikovanja. Ordenom narodnog heroja odlikovan je 27. XI. 1953. godine.

Izvori
------

* Jugoslovenski savremenici: ko je ko u Jugoslaviji. „Sedma sila", Beograd 1957. godina.
* "Narodni heroji Jugoslavije", Ljubljana - Beograd - Titograd: Partiznaska knjiga - Narodna knjiga - Pobjeda, 1982.



| * p
* r
* u
Flag of Socijalistička Federativna Republika Jugoslavija Narodni heroji iz Dalmacije Flag of Hrvatska |
| --- |
| Narodni heroji Jugoslavije rođeni na teritoriji Dalmacije, kao i oni koji su politički ili vojno djelovali na ovom području: |
| 
 Ilija Antunović  **•**  Tadija Anušić  **•**  Božidar Adžija  **•**  Maksimilijan Baće  **•**  Vlado Bagat  **•**  Ante Banina  **•**  Anka Berus  **•**  Božo Bilić  **•**  Ante Bilobrk  **•**  Andrija Božanić  **•**  Miro Višić  **•**  Ante Vučić  **•**  Jure Galić  **•**  Mate Golem  **•**  Ivan Guvo  **•**  Branko Dude  **•**  Ljubo Dumičić  **•**  Jošo Durbaba  **•**  Đuro Đapić  **•**  Obrad Egić  **•**  Boško Žunić  **•**  Ljubo Ilić  **•**  Ante Jonić  **•**  Ante Jurjević  **•**  Vicko Krstulović  **•**  Ivan Lavčević-Lučić  **•**  Josip Lozovina  **•**  Stanko Marević  **•**  Ivan Marinković Slavko  **•**  Drago Marković  **•**  Slobodan Macura  **•**  Marko Milanović  **•**  Vicko Milat  **•**  Ivan Morđin  **•**  Stevo G. Opačić  **•**  Stevo J. Opačić  **•**  Stevo S. Opačić  **•**  Vinko Pajić  **•**  *Pavle Pap*  **•**  Nenad Parenta  **•**  Stanko Parmač  **•**  Bogdan Peko  **•**  Vladimir Peran  **•**  Branko Perišić  **•**  Bogdan Pecotić  **•**  Rudolf Primorac  **•**  Krešo Rakić  **•**  Srećko Reić  **•**  Ante Roje  **•**  Paško Romac  **•**  Ante Savin  **•**  Nikola Sekulić  **•**  Đermano Senjanović  **•**  Mate Staničić  **•**  Ljubo Truta  **•**  Gojko Ujdurović  **•**  Mate Ujević  **•**  Stjepan Filipović  **•**  Velimir Škorpik  **•**  Lovro Šperac  **•**  Dinko Šurkalo  **•**  Prva dalmatinska proleterska udarna brigada  **•**  Druga dalmatinska proleterska udarna brigada 
 | Spomenik Galebova krila, iznad sela Podgore u blizini Makarske |